**Parys Christelike Skool**

**Onafhanklike Laerskool**

**EMIS NOMMER 445802136**

**NPO NOMMER 119/023**

**SELFOON: 079 780 6611 LANDLYN:056 811 3300**

**Nuusbrief 23 – 23 Junie 2014**

Liewe Ouers

**Kosverkope:**onthou asseblief ons graad 2 kosverkope Vrydag. Heerlike ribburgers kan nog bestel word.

**Rugby:** baie geluk aan Michael du Plessis en Louis Viljoen wat verlede Saterdag teen Hoërskool Voortrekker die semi-finale gewen het.Hulle speel weer komende Saterdag in die finale. Baie sterkte en ons is trots op julle!

**Heerlike warm sjokolade:**ons verkoop more warm sjokolade teen R3. Leerders moet onthou om ‘n bekertjie skooltoe te bring.

**Romantica Maskerbal:** 16de Augustus 2014 om 18:00. Kaartjies is R250.00 per paartjie en sluit in ‘n 3 gang maaltyd. Daar is kaartjies vir kinders beskikbaar teen R50.00. Dit sluit in toesig en ‘n ete vir die kinders. Kaartjies is beskikbaar by die kantoor.P.C.S. wil graag almal vra om ons te ondersteun.

**Skooltye:** die skool kom elke middag hierdie week om **13:00** uit.Vrydag sluit die skool om **11:00** vir die vakansie.

**Hoededag**: leerders kan Vrydag gewone klere aantrek met ‘n interessante, snaakse hoed.Die kleurskema isbont.Koste is R5-00 per leerder.Ons gaan ook ons groentetuintjie begin. Elke graad sal verantwoordelik wees vir die versorging van hulle eie groentebedding.

**Verslae:**ons leerders sal almal Vrydag hulle verslae ontvang. Ouers word gevra om dit asseblief te teken en volgende kwartaal terug te stuur skool toe.

**Oueraand:**oueraand is op 23 Julie vanaf 16:00 – 18:00.Onthou asseblief om betyds afsprake te maak met die personeel.

**Gedagte van die week: “**Vertrou op die Here! Wees sterk en hou goeie moed!”(Ps.27:14)

**Program vir die week:**

Maandag Opening 07:45 - 08:00

Dinsdag Konsert beplanning 13:00 -13:30

Woensdag Voortrekkers (afsluiting) 13:00 -14:00

Voortekkers (Bye) 14:00 -15:00

Dans 15:00 - 16:00

Ballet 16:00 -17:00

Donderdag Konsert beplanning 13:00 - 13:30

Rekenaars Gr R – 7 15:00 - 16:30

Vrydag Skool sluit 11:00

Seëngroete

\_\_\_\_\_\_\_\_\_\_\_\_\_\_

Mev. V. Koch

(Hoof van P.C.S.)

* Klein genoeg om te groei . . . groot genoeg om vrug te dra -